Musti kaste selitatakse peale lahkumist. See on oluline sest siis enam uut teavet ei laeku. Enne ei saagi. Inimeste maailmas on see sama oluline kui lennuõnnetuste puhul. Miks? Miks  ta end tappis, millesse ta suri? Mis tal oli? Ja niipea kui on vastus, ükspuha kui vale, siis on rahu majas. Kui vastust ei ole, algatatakse juurdlus ja uuritakse musti kaste - DNA-d ja värkki. Diagnoos tuleb panna - teisisõnu, kasvõi tagantjärgi. Tuleb paigutuda kategooriasse ja siis saad ise rahu ja teised sinust rahu. Kui on rahu siis saab leinata. Rahumäel saab rahu. Ja ole sa mistahes mässaja "kord korda saavad kordiljeerid; mäed ühetasa aetakse; kord vaikseks jäävad vastasleerid; kõik ühte hauda  aetakse!" Olen ikka imestanud Runneli intuitiivset tarkust inimeste rivaliteedi alal. Aga ta on nii hirmutav inimene et ega me vist selles elu saa juttu ajama. Ja millest? Las parem iga kirjutab omi pudelikirju ja loobib neid merre.